
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 125 

19 Ιουνίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

140. Τροποποίηση διατάξεων του Π. Δ/τος 382/90 
«Τροποποίηση του Οργανισμού Διοίκησης και 


λειτουργίας του Οργανισμού Δημοσίας Αντίλη¬ 
ψης Ζακύνθου». 1 

141. Ίδρυση Λιμενικού Σταθμού στους Οθωνούς Κέρ¬ 

κυρας και καθορισμός της τοπικής και καθ’ ύλην 
αρμοδιότητας του. 2 

142. Ίδρυση Λιμενικού Σταθμού στο Φανάρι Ροδόπης 

και καθορισμός της τοπικής και καθ’ ύλην αρμσ- 
διότητάς του. 3 

ΚΑΝΟΝΙΣΜΟΙ 

92. Περί συστάσεως ΟΙΚΟΝΟΜΙΚΗΣ ΔΙΑΧΕΙΡΙΣΕΩΣ 
παρά τη ΣΥΝΟΔΙΚΗ ΕΠΙΤΡΟΠΗ ΕΠΙ ΤΩΝ ΟΙΚΟ¬ 
ΝΟΜΙΚΩΝ . 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 48/97 αρμοδιότητας 
Υπουργείου Εσωτερικών, Δημ. Δ/σης και Αποκέ¬ 


ντρωσης. 5 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 140 (1) 


Τροποποίηση διατάξεων του Π. Δ/τος 382/90 «Τροποποί¬ 
ηση του Οργανισμού Διοίκησης και λειτουργίας του 
Οργανισμού Δημοσίας Αντίληψης Ζακύνθου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις του άρθρου 30 παρ. 1 του Ν. 2190/94 
με την οποία τροποποιήθηκε η παρ. 5 του άρθρου 6 του Ν. 
2026/1992 «Ρύθμιση θεμάτων οργάνωσης κ λ π » (ΦΕΚ 
43/Α'). 

2. Το άρθρο 29Α του Ν. 1558/85 όπως προσετέθη με 
το άρθρο 27 του Ν. 2018/92 με το οποίο καθορίζεται 
έλεγχος των δαπανών που προκαλούν οι κανονιστικές 
διοικητικές πράξεις {ΦΕΚ 154/τ. Α'/92). 

3. Την αριθ. ΔΥ3α/οικ.878/8.10.96 (ΦΕΚ Β7924) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους Υφυ¬ 


πουργούς Υγείας και Πρόνοιας Εμμ. Σκουλάκη και Θεό¬ 
δωρο Κοτσώνη». 

4. Τις διατάξεις του άρθρου 36 παρ. 15 του Ν. 2190/94 
(ΦΕΚ Α728) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης». 

5. Την αριθ. ΔΙΔΚ/Φ.441/21566 (ΦΕΚ Β7932) από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

6. Τις αριθ. 17/94, 10/95 και 63/96 αποφάσεις του 
Διοικητικού Συμβουλίου του Οργανισμού Δημόσιας Αντί¬ 
ληψης Ζακύνθου. 

7. Την αριθ. 1107147/1239/006Α/7.10.96 (ΦΕΚ Β7 
922) κοινή απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

8. Τις διατάξεις της παρ. 11 εδάφιο τρίτο του άρθρου 9 
του Ν. 2266/1994 (218/Α ) και το γεγονός ότι ο Οργανι¬ 
σμός Δημόσιας Αντίληψης Ζακύνθου έχει συνολικό 
αριθμό θέσεων κατώτερο των 250. 

9. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται καμία δαπάνη σε βά¬ 
ρος του Κρατικού Προϋπολογισμού. 

10. Την αριθ. 504/96 γνωμοδότηση του Συμβουλίου της 
Επικράτειας με πρόταση του Υπουργού Υγείας και Πρό¬ 
νοιας και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομικών, αποφασί¬ 
ζουμε: 

Άρθρο Μόνο 

Τα άρθρα 18 παρ. 1 «Κλάδος ΔΕ Τεχνικός» και 20 παρ. 

1 και 3 του Π. Δ/τος 382/90 (ΦΕΚ 151/Α - ) τροποποιού¬ 
νται ως εξής: 

Άρθρο 18 
Προσωπικό 

Μόνιμο προσωπικό 
Γ' Κατηγρία ΔΕ 
Κλάδος ΔΕ Τεχνικών 
θέσεις πέντε (5) 

Από τις θέσεις αυτές ορίζονται: 
σ) Ηλεκτρολόγου θέοεις μία (1) 
β) Υδραυλικού - Συντηρητή κτιρίων θέσεις μία (1) 
γ) Οδηγού Αυτοκινήτου θέσεις μία (1) 

δ) Κόπτριας - Ράπτριας θέσεις μία (1) 
ε) Ξυλουργού θέοεις μία (1). 

Άρθρο 20 
Προϊστάμενοι 

1 «Της Διευθύνσεως του Ιδρύματος προΐσταται υπάλ¬ 
ληλος του Κλάδου ΠΕ Διοικητικός - Οικονομικός ή ΤΕ 
Διοικητικός - Λογιστικός ή ΔΕ Διοικητικός - Λογιστι¬ 
κός». 

3. «Τού Τμήματος Χρονίως Πασχόντων και αυτοεξυπη- 
ρετουμένων ηλικιωμένων προΤσταται υπάλληλος του Κλά¬ 
δου ΠΕ Ιατρών ειδικοτήτων ή του Κλάδου ΤΕ Νοσηλευτι¬ 
κής ή του Κλάδου ΤΕ Κοινωνικής εργασίας ή του Κλάδου 
ΤΕ Φυσικοθεραπείας». 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 4 Ιουνίου 1997 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

ΑΝ. ΜΑΝΤΕΛΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 141 (2) 

Ίδρυση Λιμενικού Σταθμού στους Οθωνούς Κέρκυρας και 
καθορισμός της τοπικής και καθ' ύλην αρμοδιότητάς 
του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

(α) Του άρθρου 11 παρ. 2 του Ν. 2329/95 «Ρύθμιση θε¬ 
μάτων προσωπικού του Λιμενικού Σώματος (ΛΣ) και άλλες 
διατάξεις» (172/Α'). 

(β) Του άρθρου 20Α του Ν. 1558/85 (Α7137) όπως 
προστέθηκε με το άρθρο 27 του Ν. 2081/92 (Α7154) και 
το γεγονός ότι από την έκδοση του Διατάγματος αυτού 
προκαλείται δαπάνη σε βάρος του Κρατικού Προϋπολογι¬ 
σμού, ποσού 1.500.000 δρχ. περίπου ετησίως η οποία θα 
αντιμετωπισθεί από τις εγγεγραμμένες πιστώσεις στον 
προϋπολογισμό του ΥΕΝ από τους ΚΑΕ 0813, 0831, 
0824, 0832 και 0899. 

(γ) Του άρθρου 19 παρ. 1 και 2 του Ν. 1735/87 {Α7195) 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατά¬ 
ξεις». 

(δ) Το άρθρο 2 του Π.Δ. 373/95 (Α7201) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων 
τους». 

(ε) Το άρθρο 22 παρ. 3 του Ν. 2362/95 (Α /247) «Περί 
Δημοσίου Λογιστικού, ελέγχου και δαπανών του Κράτους 
κ.λ.π.». 

(στ) Την ΔΙΔΚ/Φ.44.1/21566/10.10.1996 απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 


των Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 932/ΕΓ). 

(ζ) Την 1107147/1239/0006 Α74.10.1996 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 922/Β’). 

2. Την με οριθ. 64/1997 γνωμοδότηση του Συμβουλίου 
της Επικράτειας μετά από πρόταση του Υπουργού Εμπο¬ 
ρικής Ναυτιλίας και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών, απο¬ 
φασίζουμε: 

Άρθρο 1 

Ιδρύεται Λιμενικός Σταθμός με έδρα τους Οθωνούς και 
περιφέρεια αρμοδιότητας την ομώνυμη νήσο ο οποίος 
υπάγεται στο Κεντρικό Λιμεναρχείο Κερκύρας. 

Άρθρο 2 

Η καθ' ύλην αρμοδιότητα του Λιμενικού Σταθμού Οθω- 
νών που ιδρύεται με το Διάταγμα αυτό περιλαμβάνει: 

(α) Την άσκηση από τον Προϊστάμενο, τον νόμιμο ανα¬ 
πληρωτή και τους υπηρετούντες σ’ αυτόν Αξιωματικούς, 
Ανθυπασπιστές και Αρχικελευστές ΛΣ που προέρχονται 
από την Σχολή Δοκίμων Υπαξιωματικών του Λιμενικού Σώ¬ 
ματος, όλων των αρμοδιοτήτων γενικών ανακριτικών 
υπαλλήλων σχετικά με εγκλήματα που τελούνται στην πε¬ 
ριφέρεια του Λιμενικού Σταθμού. 

(β) Την βεβαίωση φαρικών τελών και υγειονομικών δι¬ 
καιωμάτων καθώς και την βεβαίωση και είσπραξη κατά τις 
ισχύουσες διατάξεις των λιμενικών δικαιωμάτων. 

(γ) Τη σύνταξη στατιστικών δελτίων ναυτιλιακών πληρο¬ 
φοριών κατά τα ισχύοντα κάθε φορά και την εποπτεία της 
πλοηγικής υπηρεσίας για τα θέματα της οποίας αναφέρε- 
ται στο Υπουργείο Εμπορικής Ναυτιλίας δια της Λιμενικής 
Αρχής Κερκύρας ή απ’ ευθείας εφόσον η υπηρεσία διατα- 
χθεί ειδικά, ενώ, ειδικά για θέματα διαχείρισης της πλοηγι¬ 
κής υπηρεσίας, υπάγεται απ' ευθείας στο ΥΕΝ. 

(δ) Την εκτέλεση των εκδιδομένων από το Υπουργείο 
Εθνικής Άμυνας διαταγών για τη στρατολογία των ναυτι¬ 
κών και την πολεμική χρησιμοποίηση των λιμένων. 

(ε) Την άσκηση της διοικητικής και δικαστικής αστυνο¬ 
μίας που ανάγεται στις αρμοδιότητες του Λιμενικού Σώμα¬ 
τος όπως αυτές καθορίζονται και ισχύουν σύμφωνα με τις 
κείμενες διατάξεις. 

(στ) Την διενέργεια επιθεωρήσεων πλοίων και πλωτών 
ναυπηγημάτων εφόσον έχει συγκροτηθεί στην έδρα του 
Λιμενικού Σταθμού τοπικό κλιμάκιο επιθεώρησης πλοίων 
σύμφωνα με τις κείμενες διατάξεις. 

(ζ) Τον έλεγχο των πλοίων, πλοιαρίων, λέμβων και πλω¬ 
τών ναυπηγημάτων σύμφωνα με την ισχύουσα νομοθεσία, 
τα εγχειρίδια ασφάλειας ναυσιπλοΐας και τις οδηγίες της 
Προϊστάμενης Λιμενικής Αρχής και της Διεύθυνσης του 
ΥΕΝ που είναι αρμόδια για τον έλεγχο και την επιθεώρηση 
των εμπορικών πλοίων 

(η) Την έκδοση, αντικατάσταση και εξόφληση ναυτολο¬ 
γίων των Ελληνικών πλοίων όπως αυτή καθορίζεται κάθε 
φορά από τις ισχύουσες διατάξεις περί ΝΑΤ καθώς και τη 
διενέργεια μεταβολών στα πληρώματα των πλοίων αυτών. 

(θ) Την παρακολούθηση των δρομολογίων των Ε/Γ-Ο/Γ 
πλοίων που προσεγγίζουν στους Οθωνούς και την τήρηση 
στατιστικών στοιχείων που αφορούν την επιβατική κίνηση. 

(ι) Την εφαρμογή των διατάξεων που αναφέρονται σε 
θέματα έρευνας και διάσωσης. 

(ια) Την εφαρμογή των οργανωτικών διαταγών και εγκυ- 

κλίων της αρμόδιας Διεύθυνσης του Υπουργείου Εμπορι¬ 
κής Ναυτιλίας μετά την ένταξη στα δίκτυα τηλεπικοινω¬ 
νιών του Λιμενικού Σώματος. 

(ιβ) Την εκτέλεση κάθε άλλου καθήκοντος που θα ανα¬ 
τεθεί σ' αυτόν από το Υπουργείο Εμπορικής Ναυτιλίας. 

Άρθρο 3 

1. Ο Λιμενικός Σταθμός Οθωνών υπάγεται στη Λιμενική 
Αρχή Κέρκυρας, αναφέρεται σ’ αυτήν για κάθε υπόθεση 
της αρμοδιότητάς του και συμμορφώνεται με τις διαταγές 
της. Όταν δίδεται σχετική ειδική διαταγή αναφέρεται 
απευθείας στο ΥΕΝ και κοινοποιεί τις αναφορές του στην 
Προίσταμένη Λιμενική Αρχή, σε επείγουσες δε περιπτώ¬ 
σεις υποβάλλει τις αναφορές του εκτός από τη Λιμενική 
Αρχή Κέρκυρας και στο ΥΕΝ. 

2.0 Λιμενικός Σταθμός εξαρτάται οικονομικά από τη Λι¬ 
μενική Αρχή Κέρκυρας και οι σχετικές δαπάνες καταβάλ¬ 
λονται από την πάγια προκαταβολή αυτής. 

3. Το προσωπικό του Λιμενικού Σταθμού στρατωνίζεται 
στο οίκημα όπου είναι εγκατεστημένος ο Σταθμός εφόσον 
επαρκεί ο χώρος. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 30 Μαΐου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

ΑΝ. ΜΑΝΤΕΛΗΣ Ν. ΧΡΙΣΤΟΔΟΥΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 142 (3) 

Ίδρυση Λιμενικού Σταθμού στο Φανάρι Ροδόπης και κα¬ 
θορισμός της τοπικής και καθ’ ύλην αρμοδιότητάς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις: 

(α) Του άρθρου 11 παρ. 2 του Ν. 2329/95 «Ρύθμιση θε¬ 
μάτων προσωπικού του Λιμενικού Σώματος (ΛΣ) και άλλες 
διατάξεις^ (172/Α'). 

(β) Του άρθρου 20Α του Ν. 1558/85 (Α7137) όπως 
προστέθηκε με το άρθρο 27 του Ν. 2081/92 (Α7154) και 
το γεγονός ότι από την έκδοση του Διατάγματος αυτού 
προκαλείται δαπάνη σε βάρος του Κρατικού Προϋπολογι¬ 
σμού, ποσού 1.500.000 δρχ. περίπου ετησίως η οποία θσ 
αντιμετωπισθεί από τις εγγεγραμμένες πιστώσεις στον 
προϋπολογισμό του ΥΕΝ από τους ΚΑΕ 0813, 0831, 
0824, 0832 και 0899. 

(γ) Του άρθρου 19 παρ. 1 και 2 του Ν. 1735/87 (Α7195) 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατά¬ 
ξεις». 

(δ) Το άρθρο 2 του Π.Δ. 373/95 (Α7201) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης κσι 
Αποκέντρωσης και καθορισμός των αρμοδιοτήτων 
τους». 


(ε) Το άρθρο 22 παρ. 3 του Ν. 2362/95 (Α7247) «Περί 
Δημοσίου Λογιστικού, ελέγχου και δαπανών του Κράτους 
κ.λ.π.». 

(στ) Την ΔΙΔΚ/Φ.44.1/21566/10.10.1996 απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης» (ΦΕΚ 932/Β'). 

(ζ) Την 1107147/1239/0006 Α /4.10.1996 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 922/Β ). 

2. Την με αριθ. 66/1997 γνωμοδότηση του Συμβουλίου 
της Επικράτειας μετά από πρόταση του Υπουργού Εμπο¬ 
ρικής Ναυτιλίας και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών, απο¬ 
φασίζουμε: 

Άρθρο 1 

Ιδρύεται Λιμενικός Σταθμός με έδρα το Φανάρι Ροδό¬ 
πης οποίος υπάγεται οτο Υπολιμεναρχεϊο Πόρτο Λόγους. 
Η περιφέρεια αρμοδιότητάς του εκτείνεται από Κολώνες 
Μεταξά Βιστωνικού κόλπου μέχρι βραχονησίδες Μερμή¬ 
γκια Νομού Ροδόπης. 

Άρθρο 2 

Η καθ’ ύλην αρμοδιότητα του Λιμενικού Σταθμού Φανα¬ 
ριού που ιδρύεται με το Διάταγμα αυτό περιλαμβάνει: 

(α) Την άοκηση από τον Προϊστάμενο, τον νόμιμο ανα¬ 
πληρωτή και τους υπηρετούντες σ’ αυτόν Αξιωματικούς, 
Ανθυπαοπιστές και Αρχικελευστές ΛΣ που προέρχονται 
από την Σχολή Δοκίμων Υπαξιωματικών του Λιμενικού Σώ¬ 
ματος, όλων των αρμοδιοτήτων γενικών ανακριτικών 
υπαλλήλων σχετικό με εγκλήματα που τελούνται οτην πε¬ 
ριφέρεια του Λιμενικού Σταθμού. 

(β) Την βεβαίωση φαρικών τελών και υγειονομικών δι¬ 
καιωμάτων καθώς και την βεβαίωση και είσπραξη κατά τις 
ισχύουσες διατάξεις των λιμενικών δικαιωμάτων. 

(γ) Τη σύνταξη στατιστικών δελτίων ναυτιλιακών πληρο¬ 
φοριών κατά τα ιοχύοντα κάθε φορά και την εποπτεϊα της 
πλοηγικής υπηρεσίας για τα θέματα της οποίας αναφέρε- 
ται οτο Υπουργείο Εμπορικής Ναυτιλίας δια της Λιμενικής 
Αρχής Πόρτο Λόγους ή απ’ ευθείας εφόοον η υπηρεσία 
διαταχθεί ειδικά, ενώ, ειδικά για θέματα διαχείρισης της 
πλοηγικής υπηρεσίας, υπάγεται απ’ ευθείας στο ΥΕΝ. 

(δ) Την εκτέλεση των εκδιδομένων από το Υπουργείο 
Εθνικής Άμυνας διαταγών για τη στρατολογία των ναυτι¬ 
κών και την πολεμική χρησιμοποίηση των λιμένων. 

(ε) Την άσκηση της διοικητικής και δικαστικής αστυνο¬ 
μίας που ανάγεται στις αρμοδιότητες του Λιμενικού Σώμα¬ 
τος όπως αυτές καθορίζονται και ισχύουν σύμφωνα με τις 
κείμενες διατάξεις. 

(στ) Την διενέργεια επιθεωρήσεων πλοίων και πλωτών 
ναυπηγημάτων εφόσον έχει συγκροτηθεί οτην έδρα του 
Λιμενικού Σταθμού τοπικό κλιμάκιο επιθεώρησης πλοίων 
σύμφωνα με τις κείμενες διατάξεις. 

(ζ) Τον έλεγχο των πλοίων, πλοιαρίων, λέμβων και πλω¬ 
τών ναυπηγημάτων σύμφωνα με την ισχϋουοα νομοθεσία, 
τα εγχειρίδια ασφάλειας ναυσιπλοΐας και τις οδηγίες της 
Προίσταμένης Λιμενικής Αρχής και της Διεύθυνσης του 
ΥΕΝ που είναι αρμόδια για τον έλεγχο και την επιθεώρηση 
των εμπορικών πλοίων. 

(η) Την έκδοση, αντικατάσταση και εξόφληση ναυτολο¬ 
γίων των Ελληνικών πλοίων όπως αυτή καθορίζεται κάθε 

φορά από τις ισχύουσες διατάξεις περί ΝΑΤ καθώς και τη 
διενέργεια μεταβολών οτα πληρώματα των πλοίων αυτών. 

(θ) Την παρακολούθηση των δρομολογίων των Ε/Γ-Ο/Γ 
πλοίων που προσεγγίζουν στο Φανάρι και την τήρηση στα¬ 
τιστικών στοιχείων που αφορούν την επιβατική κίνηση. 

(0 Την εφαρμογή των διατάξεων που αναφέρονται σε 
θέματα έρευνας και διάσωσης. 

(ια) Την εφαρμογή των οργανωτικών διαταγών και εγκυ¬ 
κλίων της αρμόδιας Διεύθυνσης του Υπουργείου Εμπορι¬ 
κής Ναυτιλίας μετά την ένταξη στα δίκτυα τηλεπικοινω¬ 
νιών του Λιμενικού Σώματος. 

(ιβ) Την εκτέλεση κάθε άλλου καθήκοντος που θα ανα¬ 
τεθεί σ’ αυτόν από το Υπουργείο Εμπορικής Ναυτιλίας. 

Άρθρο 3 

1. Ο Λιμενικός Σταθμός Φαναριού υπάγεται στη Λιμε¬ 
νική Αρχή Πόρτο Λόγους αναφέρεται σ’ αυτήν για κάθε 
υπόθεση της αρμοδιότητάς του και συμμορφώνεται με τις 
διαταγές της. Όταν δίδεται σχετική ειδική διαταγή αναφέ- 
ρεται απευθείας οτο ΥΕΝ και κοινοποιεί τις αναφορές του 
στην Προϊστάμενη Λιμενική Αρχή, σε επείγουσες δε περι¬ 
πτώσεις υποβάλλει τις αναφορές του εκτός από τη Λιμε¬ 
νική Αρχή Πόρτο Λόγους και στο ΥΕΝ. 

2.0 Λιμενικός Σταθμός εξαρτάται οικονομικά από τη Λι¬ 
μενική Αρχή Πόρτο Λόγους και οι σχετικές δαπάνες κατα¬ 
βάλλονται από την πάγια προκαταβολή αυτής. 

3. Το προσωπικό του Λιμενικού Σταθμού στρατωνίζεται 
στο οίκημα όπου είναι εγκατεστημένος ο Σταθμός εφόσον 
επαρκει ο χώρος. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 30 Μαΐου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΠΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΏΝ, ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

ΑΝ. ΜΑΝΤΕΛΗΣ Ν. ΧΡΙΖΤΟΔΟΥΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

ΚΑΝΟΝΙΣΜΟΙ 

(4) 

ΚΑΝΟΝΙΣΜΟΣ ΥΠ' ΑΡΙΘ. 92/1997 
Περί συστάσεως ΟΙΚΟΝΟΜΙΚΗΣ ΔΙΑΧΕΙΡΙΣΕΩΣ παρά τη 
ΣΥΝΟΔΙΚΗ ΕΠΙΤΡΟΠΗ ΕΠΙ ΤΩΝ ΟΙΚΟΝΟΜΙΚΩΝ. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Εχουσα υπ' όψιν: 

1. Τας διατάξεις της παραγρ. 4 του άρθρου 9 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος·». 

2. Τας διατάξεις των άρθρων 4 περ. ε, 46 παρ. 2 και 10 
παρ. 5 του Νόμου 590/1977. 

3. Το άρθρον 3 της «Σύμβασης παραχώρησης στο Δημό¬ 
σιο της Δασικής και αγροτολιβαδικής περιουσίας των Ιε¬ 
ρών Μονών της Εκκλησίας της Ελλάδος», ήτις εκυρώθη με 
τον Νόμον 1811/1988. 


4. Την από 12.6.1997 απόφασιν αυτής, ψηφίζει: 

Τον υπ’ αριθμ. 92/1997 ΚΑΝΟΝΙΣΜΟΝ, «Περί συστά¬ 
σεως ΟΙΚΟΝΟΜΙΚΗΣ ΔΙΑΧΕΙΡΙΣΕΩΣ παρά τη ΣΥΝΟΔΙΚΗ 
ΕΠΙΤΡΟΠΗ ΕΠΙ ΤΩΝ ΟΙΚΟΝΟΜΙΚΩΝ», έχοντα ούτω: 


ΚΑΝΟΝΙΣΜΟΣ ΥΠ' ΑΡΙΘΜ. 92/1997 
Περί συστάσεως ΟΙΚΟΝΟΜΙΚΗΣ ΔΙΑΧΕΙΡΙΣΕΩΣ παρά τη 
ΣΥΝΟΔΙΚΗ ΕΠΙΤΡΟΠΗ ΕΠΙ ΤΩΝ ΟΙΚΟΝΟΜΙΚΩΝ. 

Άρθρον 1 

ΣΥΣΤΑΣΙΣ - ΛΟΓΟΤΥΠΟΣ - ΣΦΡΑΓΙΣ 

1. Προς διαχείρισιν των πόσης φύσεως πόρων και πε¬ 
ριουσιακών στοιχείων των ανηκόντων εις την Εκκλησίαν 
της Ελλάδος, συνιστάται ΟΙΚΟΝΟΜΙΚΗ ΔΙΑΧΕΙΡΙΣΙΣ 
(Ο.Δ.) η οποία λειτουργεί ως όργανον της Δ.Ι.Σ. παρά τη 
Σ.Ε. επί των Οικονομικών, υπό την εποπτείαν της Ι.Σ. I., 
διαθέτουσα σφραγίδα και λογότυπον. 

2. Ο Λογότυπος του συνιστωμένου δια του παρόντος 
οργάνου είναι: 

ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
ΣΥΝΟΔΙΚΗ ΕΠΙΤΡΟΠΗ ΕΠΙ ΤΩΝ ΟΙΚΟΝΟΜΙΚΩΝ 
ΟΙΚΟΝΟΜΙΚΗ ΔΙΑΧΕΙΡΙΣΙΣ 

3. Η σφραγίς της Οικονομικής Διαχειρίσεως σύγκειται 
εκ τριών ομοκέντρων κύκλων. 

Εις το εξωτερικόν αναφέρεται κύκλω ΣΥΝΟΔΙΚΗ ΕΠΙ¬ 
ΤΡΟΠΗ ΕΠΙ ΤΩΝ ΟΙΚΟΝΟΜΙΚΩΝ. 

Εις το μεσα'ιον ΟΙΚΟΝΟΜΙΚΗ ΔΙΑΧΕΙΡΙΣΙΣ και εις τον 
εσωτερικόν τα αρχικά της Διαρκούς Ιερός Συνόδου 
(Δ.Ι.Σ.). 

Άρθρον 2 
ΣΚΟΠΟΣ 

1. Σκοπός της κατά το άρθρον 1 παρ. 1 του παρόντος 
Κανονισμού συνιστωμένης Οικονομικής Διαχειρίσεως εί¬ 
ναι η διοίκησις και αξιοποίησις της εν γένει ακινήτου και κι¬ 
νητής περιουσίας της ανηκούσης εις την Εκκλησίαν της 
Ελλάδος, ως και των πόσης φύσεως πόρων Αυτής. 

2. Ως πόροι προς διαχείρισιν λογίζονται και αι διενερ- 
γούμεναι κρατήσεις υπέρ της Εκκλησίας ή Οργανισμών 
Αυτής, δυνάμει διατάξεων Νόμων και εφ' όσον οι δικαιού¬ 
χοι Οργανισμοί δεν αποτελούν ίδιον Νομικόν Πρόσωπον 
Δημοσίου ή Ιδιωτικού Δικαίου. 

Άρθρον 3 

ΔΙΟΙΚΗΣΙΣ - ΔΙΟΡΙΣΜΟΣ 

1. Η Οικονομική Διαχεϊρισις διοικείται υπό πενταμελούς 
Διαχειριστικής Επιτροπής (Δ.Ε.) αποτελουμένης: 

α. Εκ του Προέδρου αυτής, Αρχιερέως της Εκκλησίας 
της Ελλάδος, αναπληρουμένου εις περίπτωσιν απουσίας ή 
κωλύματος υπό του έχοντος τα πρεσβεία Αρχιερέως μέ¬ 
λους της Δ.Ε. 

β. Εκ δύο Αρχιερέων ως μελών, μετά των αναπληρωτών 
αυτών. 

γ. Εκ δύο λαϊκών μελών μετά των αναπληρωτών των, 
εχόντων γνώσεις και εμπειρίαν περί τα οικονομικά θέ¬ 
ματα. 

2. Χρέη Γραμματέως της Δ.Ε. εκτελεί κληρικός της Εκ¬ 
κλησίας της Ελλάδος, είτε εκ των εργαζομένων εις την 
Ο.Δ. είτε εκ των υπηρετούντων εις την Ιερόν Σύνοδον, 
είτε εις την Ιερόν Αρχιεπισκοπήν Αθηνών και τας ομόρους 
αυτή Ιεράς Μητροπόλεις. 

Τον Γραμματέα διορίζει η Δ,Ε, ορίζουσα και την αντιμι¬ 
σθίαν αυτού, προτάσει του Προέδρου αυτής. 

3. Η Δ.Ε. ευρίσκεται εν απαρτία παρόντων τουλάχιστον 
τριών εκ των μελών αυτής, εκ των οποίων τουλάχιστον δύο 
να είναι Αρχιερείς. 

Αι αποφάσεις αυτής λαμβάνονται κατά πλειοψηφίαν. 

4. Δια την διοίκησιν, διαχείρισιν και αξιοποίησιν της Εκ¬ 
κλησιαστικής περιουσίας και των οικονομικών πόρων της 
Εκκλησίας, εφαρμόζονται αι διατάξεις των Ιερών Κανό¬ 
νων, ως και των Κανονισμών της Ιερός Συνόδου και αι βα¬ 
σικοί διατάξεις των Νόμων του Κράτους. 

Άρθρον 4 

1. Η Δ.Ε. διορίζεται δι' αποφάσεως της Δ.Ι.Σ. προτάσει 
της επί των Οικονομικών Σ.Ε. δια μίαν τριετίαν, δυναμένην 
να ανανεωθή. 

2. Την Δ.Ε. δύνοται να αντικαταστήση η Δ.Ι.Σ. διαρκού- 
σης της θητείας είτε συνολικώς είτε μερικώς μετά από 
ητιολογημένην έκθεσιν της επί των Οικονομικών Σ.Ε,, εν ή 
περιλαμβάνεται και η πρότασις δια τον διορισμόν των νέων 
μελών μετά των αναπληρωτών των. 

Η θητεία των κατά την προηγουμένην παράγραφον με¬ 
ρικώς αντικαθιστωμένων μελών ή των τυχόν παραιτούμε¬ 
νων είναι δια το υπόλοιπον της θητείας της Δ.Ε. 

3. Καθ' όν χρόνον εκκρεμεί διορισμός νέων μελών της 
Δ Ε., δεν λαμβάνονται αποφάσεις δεσμευτικοί δια τηνδια- 
χείρισιν και διοίκησιν, ούτε και επί θεμάτων τα οποία έχουν 
μεταβιβασθη εις τον Γενικόν Διευθυντήν ή τον Πρόεδρον 
κατά την παρ. 2 του άρθρου 5 και παρ. 7 του άρθου 6 του 
παρόντος Κανονισμού. 

Άρθρον 5 

ΑΡΜΟΔΙΟΤΗΤΕΣ Δ.Ε. 

1. Η Διαχειριστική Επιτροπή έχει τας εξής αρμοδιότη¬ 
τας: 

α. Επιμελείται των εισπράξεων κάθε προσόδου, η οποία 
αποτελεί αντικείμενον της Ο.Δ. της Εκκλησίας, είτε ως 
νομοθετημένη εισφορά, είτε ως πρόσοδος περιουσίας, 
είτε ως προϊόν εκποιήσεως, είτε ως δωρεά κ.λ.π. και της 
λεπτομερούς και συγκεντρωτικής λογιστικής απεικονί- 
σεως αυτών. 

β, Παρακολουθεί την προετοιμασίαν και διενέργειαν 
των εντολών πληρωμής και την απεικόνισιν αυτών λογιστι¬ 
κούς, αναλυτικώς και συγκεντρωτικούς. 

γ. Επεξεργάζεται και προετοιμάζει το σχέδιον του 
προϋπολογισμού του επομένου έτους, εντός του μηνάς 
Οκτωβρίου και υποβάλλει αυτό προς έγκρισιν εις την Δ.Ι.Σ. 
μέσω της επί των Οικονομικών Σ.Ε. εντός του μηνάς Νο¬ 
εμβρίου του προηγουμένου έτους. 

Προς διευκόλυνσίν της ζητεί να πληροφορηθή εγκαί¬ 
ρως τας ανάγκας των Σ.Ε. και της Δ.Ι.Σ. μέσω της επί των 
Οικονομικών Σ.Ε. και της Αρχιγραμματείας. 

δ. Συντάσσει και υποβάλλει, μέσω της επί των Οικονομι¬ 
κών Σ.Ε. εις την Δ.Ι.Σ. τον απολογισμόν και ισολογισμόν 
εκάστου έτους εντός του πρώτου τριμήνου του επομένου 
έτους, συνοδευόμενον υπό εκθέσεως δύο ορκωτών λογι¬ 
στών. 

ε. Μελετά και προτείνει μέτρα προς την επί των Οικονο¬ 
μικών Σ.Ε. δια την καλλιτέραν ή και την εξ υπαρχής αξιο- 
ποϊησιν των περιουσιακών στοιχείων της Εκκλησίας. 

στ. Εισηγείται τους όρους των συμβάσεων, αντιπαρο¬ 
χών, αγοραπωλησιών και πάσης ετέρας δικαιοπραξίας, 
εχούσης άμεσον σχέσιν με τα διαχειριζόμενα υπ’ αυτής 
κεφάλαια εις την επί των Οικονομικών Σ.Ε., ήτις και εισά¬ 
γει τούτους εις την Δ.Ι.Σ. 

Η Δ.Ι.Σ. δια της εγκριτικής αποφάσεώς της, καθορίζει 
και τας περαιτέρω ενεργείας της Δ.Ε. 


ζ. Εισηγείται τους όρους και τας τυχόν τροποποιήσεις 
αυτών, βάσει των οποίων διενεργούνται πλειοδοτικοί δια¬ 
γωνισμοί μισθώσεων, εκποιήσεων, αντιπαροχών των πά¬ 
σης φύσεως ακινήτων εις την επί των Οικονομικών Συνο¬ 
δικήν Επιτροπήν, ήτις και εισάγει τούτους εις την Δ.Ι.Σ. 
προς τελικήν έγκρισιν. 

η. Διενεργεί δι' υποεπιτροπών, οριζομένων δι’ αποφά¬ 
σεώς της, τους πλειοδοτικούς και μειοδοτικούς διαγωνι¬ 
σμούς δι’ εκποιήσεις, αντιπσροχάς, μισθώσεις, προμή¬ 
θειας, αγοράς ακινήτων και οιονδήποτε έτερον, τηρουμέ- 
νης της διαδικασίας των περιπτώσεων ε, στ και ζ του πα¬ 
ρόντος άρθρου ανεξαρτήτως ποσού. 

θ. Παρακολουθεί την εκτέλεσιν των συναπτομένων 
συμβάσεων της Ο.Δ. μεθ’ οιουδήποτε τρίτου, ως προς την 
πιστήν εφαρμογήν των όρων αυτών και της εκτελέοεώς 
των. 

ι. Εγκρίνει τας δαπάνας εντός του προϋπολογισμού και 
εκδίδει τας αναλόγους εντολάς. 

ια. Αποφασίζει δια την έγερσιν αγωγών και την κατάργη- 
σιν δικών και ορίζει τον εκπρόσωπον αυτής ενώπιον πα¬ 
ντός Δικαστηρίου και πάσης Διοικητικής Αρχής. 

ιβ. Ορίζει τους πληρεξουσίους δικηγόρους δια την προ- 
άσπισιν και υπεράσπιοιν των οικονομικών συμφερόντων 
της Εκκλησίας. 

ιγ. Γνωστοποιεί, εντός του μηνός Σεπτεμβρίου και κατά 
την πρώτην Συνεδρίαν της Δ.Ι.Σ. τα προδοκώμενα δια 
επόμενον έτος έσοδα, προκειμένου να κατανεμηθσύν 
υπό της Δ.Ι.Σ. τα κατά την γνώμην της ποσά εις τους κωδι¬ 
κούς αριθμούς εξόδων, δια την σύνταξιν του προϋπολογι¬ 
σμού. 

ιδ. Ορίζει τριμελή πειθαρχικήν επιτροπήν υπάτην προε¬ 
δρίαν του έχοντος τα πρεσβεία Αρχιερέως, εκ των μελών 
της Επιτροπής, δια τον δεύτερον βαθμόν πειθαρχικής 
εξουσίας. 

2. Η Δ,Ε. δι’ αποφάσεώς της δύναται να μεταβιβάση εις 
τον Πρόεδρον αυτής ή τον Γ ενικόν Διευθυντήν μέρος των 
αρμοδιοτήτων της, ορίζουσα εν αυτώ και το ύψος της 
αξίας δι' ήν μεταβιβάζει αρμοδιότητα, όπου τούτο θεωρεί 
απαραίτητον. 

Αρθρον 6 

ΔΙΚΑΙΟΔΟΣΙΑΙ ΠΡΟΕΔΡΟΥ 

1 Ο Πρόεδρος συγκαλεί εις τακτικός συνεδριάσεις της 
Δ.Ε. άπαξ τουλάχιστον του μηνός, εκτάκτως δε οσάκις 
ήθελε κρίνει αναγκαίον. 

Δια πάσαν ουνεδρίασιν της Δ.Ε. τηρούνται πρακτικά, 
κατσχωριζόμενα εις το προς τούτο βιβλίον πρακτικών, δε¬ 
όντως θεωρημένον. 

2. Συνεργάζεται μετά του Γ ενικού Διευθυντού της Ο.Δ. 
δια την σύνταξιν της ημερήσιας διατάξεως, ήν κοινοποιεί 
προς τα μέλη τουλάχιστον είκοσι τέσσαρες ώρας προ της 
συνεδριάσεως. 

3. Ελέγχει την απαρτίαν της συνεδριάσεως και φροντί¬ 
ζει δια την τήρηοιν των πρακτικών. 

4. Έχει την ευθύνην οργανώσεως της Ο.Δ, με σύμφω¬ 
νον γνώμην της Δ.Ε., προτείνουν και προωθών τα ληφθη- 
σόμενα μέτρα. 

5. Λαμβάνει γνώσιν της εισερχομένης αλληλογραφίας 
και υπογράφει παν εξερχόμενον έγγραφον. 

6. Υπογράφει εξ ονόματος της Εκκλησίας της Ελλάδος 
πάσαν σύμβασιν, δεσμευομένης της Εκκλησίας της Ελλά¬ 
δος προς πάντα τρίτον, εφ' όσον ετηρήθησαν αι προβλε- 
πόμεναι υπό του παρόντος Κανονισμού διατάξεις. 

7. Μετ’ απόφασιν της Διαχειριστικής Επιτροπής δύναται 

να μεταβιβάση μέρος ή το σύνολον των υπό του παρόντος 
άρθρου προβλεπομένων αρμοδιοτήτων του εις τον Γενι¬ 
κόν Διευθυντήν, πλην της προβλεπομένης εις την παρά¬ 
γραφον 8 του παρόντος άρθρου και της υπογραφής εγ¬ 
γράφων απευθυνόμενων εις την επί των Οικονομικών Σ.Ε. 
και την Δ.Ι.Σ. και προς πάοαν αρχή. 

8. Ασκεί εις πρώτον βαθμόν την πειθαρχικήν εξουσίαν 
των εις την υπηρεσίαν υπηρετούντων υπαλλήλων. 

9. Αποστέλλει εις την Δ.Ι.Σ. ανά τετράμηνον υπόλοιπα 
των πιστώσεων κατά κωδικόν εξόδου. 

Άρθρον 7 

ΤΗΡΟΥΜΕΝΑ ΒΙΒΛΙΑ - ΟΡΓΑΝΟΓΡΑΜΜΑ 

1. Δια την πλήρη και διαφανή λογιστικήν απεικόνισιν τη¬ 
ρούνται τα ακόλουθα βιβλία και εκδίδονται τα κάτωθι πα¬ 
ραστατικά: 

Α. ί. Βιβλίον Ταμείου. 

ϋ. Αναλυτικόν Ημερολόγιον Εσόδων - Εξόδων. 

ίϋ. Γενικόν Καθολικόν Εσόδων. 

ίν. Γ ενικόν Καθολικόν Εξόδων. 

ν. Κτηματολογόγιον. 

νί. Βιβλίον Απογραφών. 

νϋ. Βιβλίον Απολογισμών. 

νϋί. Βιβλίον Ισολογισμών. 

Β. ί. Γραμμάτια εισπράξεων τριπλότυπα, 
ϋ. Χρηματικά εντάλματα πληρωμών τριπλότυπα. 

Τα γραμμάτια και τα χρηματικά εντάλματα πληρωμών εί¬ 
ναι δυνατόν να εκδοθούν και εις πλείονα αντίτυπα αναλό- 
γως των αναγκών της υπηρεσίας. 

2. ί. Το Βιβλίον Ταμείου απεικονίζει την ταμειακήν κατά- 
οτασιν της Ο.Δ. εις ημερησίαν, μηνιαίαν καιετησίαν βάσιν. 
Ιί. Το Αναλυτικόν Ημερολόγιον Εσόδων και Εξόδων περι¬ 
λαμβάνει εις ημερολογιακήν βάσιν τα εκδοθέντα γραμμά¬ 
τια εισπράξεων και εντάλματα πληρωμών κατά σειράν ει- 
σπράξεως και πληρωμής αντιστοίχως. 

ίϋ. Εις το Γ ενικόν Καθολικόν αποτυπώνονται τα έσοδα και 
έξοδα κατά την κωδικήν αυτών σειράν, 
ίν. Εις το Κτηματολόγιον καταχωρίζεται το σύνολον των 
ακινήτων μετά πλήρους περιγραφής ως και πάσα τυχόν 
επερχομένη μεταβολή. 

Εις το ίδιον χώρον καταχωρίζονται περιγραφόμενα ανα- 
λόγως και τα κινητά ως και αι κινητοί αξίαι. 
ν. Εις το βιβλίον Απογραφών καταχωρίζονται εκάστοτε τα 
αποτελέσματα γενομένων τακτικών ή εκτάκτων απογρα- 
φών. 

νί. Το Γραμμάτιον εισπράξεως, εκδιδόμενον δια πάσαν εί- 
σπραξιν είτε ως κοινόν γραμμάτιον ή ως συμψηφιστικόν 
τοιούτον, φέρει απαραιτήτως τον Λογότυπον της Ο.Δ., 
συνεχή αύξοντα αριθμόν, τον κωδικόν του εσόδου, την αι¬ 
τιολογίαν της εισπράξεως, το εισπραχθέν ποσόν, το όνομα 
ή την επωνυμίαν του καταβαλόντος το ποσόν, ως και την 
υπογραφήν και την σφραγίδα του διενεργήσαντος την εί- 
σπραξιν. 

νϋ. Το χρηματικόν ένταλμα πληρωμής (Χ.Ε.Π.), φέρει τον 
Λογότυπον της Ο.Δ., το προς πληρωμήν ολικόν ποσόν, τον 
δικαιούχον του ποσού, σνάλυσιν της κατά κωδικόν εξόδου 
δαπάνης, την αιτιολογίαν και την υπογραφήν του έχοντος 
δικαίωμα εντολής, αριθμείται δε κατά την σειράν εκδό- 
σεώς του. 

Ωσαύτως αναγράφονται επ' αυτού αναλυτικώς αι νομί- 
μως γενόμεναι κρατήσεις, αι οποϊαι αφαιρούμεναι από το 
ολικόν ποσόν εισπράττονται εις το Ταμείον δια γραμμα¬ 
τίου εισπράξεως, καταχωρουμένου επί του Χ.Ε.Π. του ά.α. 
και αποδίδονται δια Χ.Ε.Π. τάξεως τοις δικαιούχοις. 


3. Πάντα τα βιβλία οελιδομετρούνται κατά την χρήσιν 
αυτών, φέρουν εις το οπισθόφυλλον αυτών θεώρησιν 
παρά του Προέδρου της επί της Οικονομικών Σ.Ε. ή του 
νομίμου αναπληρωτού του, εν ή αναγράφεται ο αριθμός 
των σελίδων τας οποίας εμπεριέχει το βιβλίον, η χρήσις 
δια την οποίαν εθεωρήθη και το έτος διαχειρίσεως εντός 
του οποίου χρησιμοποιείται. 

Αι δέομαι των γραμματίων θεωρούνται και αύται εκάοτη 
εις το οπισθόφυλλον του στελέχους και περιλαμβάνουν 
τους αύξοντας αριθμούς της δέσμης και την οικονομικήν 
χρήσιν την οποία αντιπροσωπεύουν. 

Τσ βιβλία Ταμείου, Αναλυτικόν Ημερολόγιον Εσόδων - 
Εξόδων, Γενικόν Καθολικόν Εσόδων και Γενικόν Καθολι¬ 
κόν Εξόδων, αρχίζουν εκάστοτε με την οικονομικήν χρή¬ 
σιν. 

4. Εντός έξ (6) μηνών από της εφαρμογής του παρόντος 
Κανονισμού, ευθύνη της Δ.Ε., θα εκπονηθή λεπτομερής 
Κανονισμός εσωτερικής λειτουργίας, δι’ ού θα καθορίζω- 
νται αναλυτικώς αι ευθύναι εκάστου υπαλλήλου, ο τρόπος 
διαχειρίσεως των διαφόρων υποθέσεων και η πληρότης 
των παραστατικών στοιχείων. Ο Κανονισμός Εσωτερικής 
Λειτουργίας, αφού εγκριθή υπό της Δ.ί.Σ. μετά από εισή- 
γησιν της Σ.Ε. επί των Οικονομικών, θα αποτελή τον οδη¬ 
γόν της διεξαγωγής των διαχειριστικών πράξεων. 

Αρθρον 8 

1. Το οργανόγραμμα της Ο.Δ. είναι το ακόλουθον: 

Α. Μία (1) θέσις Γενικού Διευθυντού. 

Β. Δύο (2) θέσεις Διευθυντών, εξ ών ο εις έχει την επο- 
πτείαν των εισπράξεων, των δαπανών και του προσωπι¬ 
κού, ο δε έτερος την εποπτείαν της αξιοποιήσεως των πε- 
ριουσικών στοιχείων της Εκκλησίας και του Λογιστη¬ 
ρίου. 

Γ. Τμήματα. 

ί. Τμήμα Εισπράξεων - Πληρωμών - Ταμείον 
ϋ. Τμήμα Δαπανών 
ίϋ. Τμήμα Περιουσίας - Εσόδων 
α) Γραφείον Ακινήτων 
β) Γραφείον Νομοθετημένων προσόδων 
γ) Χρεώγραφα - Κινητοί αξίαι - Καταθέσεις, 
ίν. Τμήμα Λογιστηρίου, 
ν. Τμήμα Προσωπικού. 

Δ. Γραφεία 

ί. Γραφείον Νομικής Υποστηρίξεως 
ϋ. Γραφείον Τεχνικής Υποστηρίξεως 
ίϋ. Γ ραφείον Μηχανοργανώσεως. 

ίν. Γ ραφείον Προϋπολογισμού - Απολογισμού και Εσω¬ 
τερικού Ελέγχου, 
ν. Γραφείον Θεσσαλονίκης. 

2. Ο Γενικός Διευθυντής και οι Διευθυνταί, είναι μετα¬ 
κλητοί υπάλληλοι με ειδικός γνώσεις εις τα οικονομικά και 
διοικητικά, δύνανται δε να προσληφθούν δια τας θέσεις 
αυτός και κληρικοί της Εκκλησίας της Ελλάδος. Εις τας 
θέσεις αυτάς είναι δυνατόν να τοποθετηθούν και εκ των 
υπηρετούντων εις την Ο.Δ. Εις την περίπτωσιν ταύτην η 
ιδιότης του μετακλητού υπαλλήλου ισχύει μόνον δια τα κα¬ 
θήκοντα των θέσεων. 

3. Τον Γ ενικό Διευθυντή διορίζει η Δ.Ι.Σ. κατόπιν κοινής 
προτάσεως της Δ,Ε. και της Σ.Ε. επί των Οικονομικών, 
τους δε διευθυντάς η Δ.Ι.Σ. μετά πρότασιν της Δ.Ε. 

4. Εις το οργανόγραμμα της παρ. 1 του παρόντος άρ¬ 
θρου εντάσσεται το υπηρετούν σήμερον προσωπικόν από 
την Δ.Ε. μετά πρότασιν του Γενικού Διευθυντού. 

5. Εντός εξαμήνου από της εφαρμογής του παρόντος 

Κανονισμού, η Δ.Ε. θα υποβάλη ητιολογημένην πρότασιν, 
δια της οποίας θα καθορίζεται ο ακριβής αριθμός των 
απαιτουμένων οργανικών θέσεων, τα απαιτούμενα προ¬ 
σόντα, ο τρόπος προσλήψεως των υπαλλήλων και η υπη¬ 
ρεσιακή κατάσταση αυτών ως και έκθεσιν δια την καταλ¬ 
ληλότητα των εις αυτήν απεσπασμένων. 

Η Σ Ε. επί των Οικονομικών θα μορφοποιήση εις κανονι¬ 
στικός διατάξεις την υποβληθησομένην πρότασιν και θα 
εντάξη αυτή εις τον παρόντα Κανονισμόν, προ της εισαγω¬ 
γής αυτού εις την Ι.Σ.Ι. προ κύρωσιν. 

Άρθρον 9 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΟΥ 

1. Ο Γενικός Διευθυντής της Ο.Δ. έχει τας ακολούθους 
αρμοδιότητας: 

ί. Συντονίζει, εποπτεύει και ελέγχει το έργο της Ο.Δ. 
εκτελών τας αποφάσεις της Δ.Ε. 

ϋ. Υπογράφει τα έγγραφα και συμβόλαια κατά την παρε- 
χομένην προς αυτόν εκάστοτε εξουσιοδότησιν της Δ.Ε. 

ίϋ. Εισηγείται εις τον Πρόεδρον της Δ.Ε. τα θέματα της 
ημερήσιας διατάξεως. 

ίν. Είναι εισηγητής εις την Δ.Ε. των συζητουμένων υπ’ 
αυτής θεμάτων. 

ν. Μεριμνά δια την μεταξύ των Γραφείων συνεργασίαν 
προς πληρεστέραν ωρίμανσιν και την σύνταξιν πληρεστέ- 
ρας προτάσεως δια παν θέμα αφορών εις τους σκοπούς 
της Ο.Δ. 

νί. Αποφασίζει επί ασκήσεως ασφαλιστικών μέτρων και 
παρακολουθεί εκ του σύνεγγυς τας εγερθείσας αγωγάς 
και την εξέλιξιν των δικών εν γένει. 

νϋ. Αναλαμβάνει πρωτοβουλίας και εν συνεργασία μετά 
των Τμημάτων και των Γραφείων της Ο.Δ., συντάσσει 
προγράμματα και μελέτας προς βελτίωσιν της αποδόσεως 
των περιουσιακών στοιχείων της Εκκλησίας τας οποίας ει¬ 
σάγει εις την Δ.Ε. δΓ αξιολόγησιν και αποδοχήν. 

νίϋ. Συγκαλεί τους Διευθυντάς εν συβμουλίω και προε¬ 
δρεύει αυτού ως συμβουλευτικού και υποστηρικτικού ορ¬ 
γάνου. 

ίχ. Εποπτεύει τα Γ ραφεία Νομικής Υποστηρίξεως Μη- 
χανοργανώσεως και Προϋπολογισμού - Απολογισμού και 
Εσωτερικού Ελέγχου και συντονίζει την δραστηριότητα 
αυτών. 

χ. Ασκεί την πειθαρχική δίωξη εις πάσαν περίπτωσιν 
είτε αυτεπαγγέλτως είτε κατόπιν υποβολής εγγράφου κα¬ 
ταγγελίας. 

2. Κατ' έτος και με την λήξη του οικονομικού έτους συ¬ 
ντάσσει και υποβάλλει εις την επί των Οικονομικών Σ.Ε. 
δια της Δ.Ε. έκθεση πεπραγμένων του λήξαντος έτους 
εντός του πρώτου τριμήνου του επομένου έτους. 

3. Εποπτεύει και διευθύνει το Γραφείο Θεσσαλονί¬ 
κης. 

Άρθρον 10 

ΑΡΜΟΔΙΟΤΗΤΕΣ ΔΙΕΥΘΥΝΤΩΝ 

1. Εις τον πρώτον Διευθυντήν υπάγονται τα Τμήματα: 
α. Εισπράξεων - Πληρωμών - Ταμείον 

β. Δαπανών 
γ. Προσωπικού 

Εις τον δεύτερον Διευθυντήν υπάγονται τα Τμήματα: 
α. Περιουσίας Εσόδων, 
β. Λογιστηρίου, και 
γ. Γραφείον Τεχνικής Υποστηρίξεως. 

2. Οι Διευθυνταί συντονίζουν, παρακολουθούν και επο¬ 
πτεύουν τα υπ’ αυτούς Τμήματα και Γ ραφεία δια την υπ’ 


αυτών αντιμετώπισιν των αντικειμένων τα οποία διαχειρί¬ 
ζονται, επί τω τέλει όπως επιτυγχάνεται πλήρης εκμετάλ¬ 
λευσή των διαχειριζομένων περιουσιακών στοιχείων και 
της τηρήσεως των διατάξεων του παρόντος Κανονισμού, 
όντες υπεύθυνοι έναντι του Γενικού Διευθυντού. Επίσης 
είναι υπεύθυνοι δια την πληρότητα των συντασσομένων 
από τα υπ' αυτούς Τμήματα και Γ ραφεία εγγράφων, συμ¬ 
βάσεων, παραστατικών στοιχείων κ.λπ., προσυπογράφο¬ 
ντας τα σχέδια τούτων. 

3. Προτείνουν εις τον Γενικόν Διευθυντήν εσωτερικός 
αλλαγάς δια τα υπ' αυτούς Τμήματα και Γ ραφεία προς ευ¬ 
ρυθμοτέραν λειτουργίαν της υπηρεσίας. 

Άρθρον 11 

ΑΡΜΟΔΙΟΤΗΤΕΣ ΤΜΗΜΑΤΩΝ - ΓΡΑΦΕΙΩΝ 

1. Τμήμα Εισπράξεων - Πληρωμών - Ταμείον 

ί. Επιμελείται την είσπραξιν των εσόδων της Ο.Δ. εκδί- 
δον τα γραμμάτια εισπράξεων είτε συμψηφιστικά τοιαύτα 
και γνωστοποιεί εις το Λογιστήριον προς ενημέρωσιν των 
λογιστικών βιβλίων. 

ίί. Ενεργεί τας πληρωμάς βάσει των στοιχείων της δαπά¬ 
νης εντός των εγκεκριμένων πιστώσεων όν συνυπεύθυνον 
δια την πληρότητα των παραστατικών στοιχείων. 

ίϋ. Τηρεί το Βιβλίον Ταμείου υποχρεσύμενον εις ημερή¬ 
σιον, μηνιαίαν και ετησίαν εικόνα. 

ίν. Γενικώς είναι υπεύθυνον δια πάσαν είσπραξιν εσό¬ 
δου και την παροχήν τοις δικαιούχοις των παραστατικών 
στοιχείων. 

2. Τμήμα Δαπανών: 

ί Επιμελείται των επιβεβλημένων δαπανών συλλέγον 
το σύνολον των αναγκαίων εγγράφων και παραστατικών 
στοιχείων, συντάσσον το Χρηματικόν ένταλμα (Χ.Ε.Π.) το 
οποίον προσυπογράφεται από τον προϊστάμενον του Τμή¬ 
ματος. 

ίί. Έχει την πρώτην ευθύνην του νομοτύπου και ανα¬ 
γκαίου της δαπάνης, καθώς και την πληρωμήν του εντός 
των υφισταμένων πιστώσεων του προϋπολογισμού. 

3. Τμήμα Λογιστηρίου: 

ί. Έχει την ευθύνην της λογιστικής απεικονίσεως της 
ασκουμένης Διαχειρίσεως εις τα τηρούμενα λογιστικά βι¬ 
βλία. 

ίί. Σε συνεργασία με το Τμήμα προσωπικού εκκαθαρίζει 
τας αποδοχάς του πόσης φύσεως προσωπικού. 

4. Τμήμα Περιουσίας - Εσόδων: 

ί. Είναι υπεύθυνον δια την καταγραφήν της κινητής και 
ακινήτου περιουσίας παρακολουθεί τας επερχσμένας με- 
ταβολάς και την καταχώρησιν των εις το βιβλίον κτηματο¬ 
λογίου, είναι υπεύθυνον δια την αξιοποίησιν της περιου¬ 
σίας. 

ίί. Φροντίζει δια την περιφρούρησιν της περιουσίας με 
την συνδρομήν των Γραφείων Τεχνικής και Νομικής Υπο¬ 
στηρίξεως. 

ίϋ. Προετοιμάζει προτάσεις αξιοποιήσεως συνεπικου- 
ρούμενον από το Γραφείον Τεχνικής Υποστηρίξεως, εισά¬ 
γει δε ταύτας προς μελέτην εις το Συμβούλιον Διευθυ¬ 
ντών, μετά γνώμην του οποίου εισάγονται εις την Δ.Ε. 
προς περαιτέρω επεξεργασίαν. 

ίν. Παρακολουθεί τας συμβάσεις μισθώσεως, αντιπαρο¬ 
χών και εκποιήσεως των ακινήτων και ενημερώνει το 
Τμήμα Εισπράξεων δΓ ό,τι ενδιαφέρει το ως είρηται 
Τμήμα, ως και οιονδήποτε Τμήμα ή Γραφείον δια τα 
κατ’αυτά. 

ν. Κινεί την διαδικασίαν των αναγκαίων δημοπρασιών. 

ως και την πρόσκλησιν ενδιαφέροντος δια την αξιοποϊησιν 
των περιουσιακών στοιχείων της Εκκλησίας. 

νί. Εισηγείται παν πρόσφορον μέτρον δια την διαφύλαξιν 
και αξιοποϊησιν της περιουσίας της Εκκλησίας. 

5. Γραφείον Νομικής Υποστηρίξεως 

ί. Οι δικηγόροι, οι απασχολούμενοι εις το Γ ραφείον Νο¬ 
μικής Υποστηρίξεως, λαμβάνουν οδηγίας από τον Γ ενικόν 
Διευθυντήν της Ο.Δ. εις τον οποίον και υπάγονται και υπό¬ 
χρεου νται κατά τον Κώδικα περί Δικηγόρων να παρέχουν 
τας υπηρεσίας των προς υποστήριξιν οιασδήποτε ανατε¬ 
θειμένης αυτοίς υποθέσεως αμελητί, μετά δε το πέρας 
αυτής υποβάλλουν συνοπτικόν υπόμνημα, το οποίον κα¬ 
τατίθεται εις τον τηρούμενον υπό του Γραφείου περιου¬ 
σίας φάκελλον της υποθέσεως. 

ϋ. Ει το τέλος εκάστου έτους υποβάλλουν συνοπτικόν 
υπόμνημα δια τας υπ' αυτών διαχειρισθείσας υποθέσεις 
εις το οποίον αναφέρονται αι γενόμεναι ενέργειαι και η 
ενεστώσα κατάσταοις. 

6. Τμήμα Προσωπικού: 

ί. Τηρεί τους φακέλλους ων υπαλλήλων της Ο.Δ., ως και 
παντός Εκκλησιαστικού Υπαλλήλου αμοιβομένου υπό της 
Ο.Δ. 

π. Παρακολουθεί την κατάστασιν αυτών και εισηγείται 
οίκοθεν δια παν θέμα αφορών εις αυτήν. 

Νί. Είναι υπεύθυνον δια την νομιμότητα της προσλήψεώς 
των και την νομότυπον απομάκρυνσιν αυτών από της υπη¬ 
ρεσίας, καθώς και δια την νομότυπον καταβολήν αυτοίς 
των αποδοχών των. 

ίν. Εισηγείται δια παν θέμα αφορών εις το προσωπικόν 
και την κατάστασιν του, συνεργάζεται δε μετά του Λογι¬ 
στηρίου δια την σύνταξιν των καταστάσεων της μισθοδο¬ 
σίας του. 

7. Γραφείον Τεχνικής Υποστηρίξεως: 

ί. Είναι υπεύθυνον δια την παροχήν τεχνικών συμβουλών 
και δεδομένων προς τα λοιπά γραφεία και την παρακολού- 
θησιν των έργων από πλευράς τεχνικής εις την προσπά¬ 
θειαν αξιοποιήσεως της Εκκλησιαστικής περιουσίας. 

ίί. Συνεπικουρεί το Γ ραφείον Δαπανών δια την νομότυ¬ 
πον και σκόπιμον πληρωμήν λογαρισμών σφορώντων εις 
κατασκευάς. 

ίϋ. Λειτουργεί ως συμβουλευτικόν όργανον δια τον Γενικόν 
Διευθυντήν, τους Διευθυντάς και το Συμβούλιον των Διευ¬ 
θυντών. 

8. Γραφείον Μηχανοργανώσεως: 

Είναι υπεύθυνον δια την παρακολούθησιν της λειτουρ¬ 
γίας της μηχανοργανώσεως, εισηγούμενον παν πρόσφο¬ 
ρον μέτρον εις τον Γενικόν Διευθυντήν δια την αποτελε- 
σματικοτέραν λειτουργίαν και παρακολούθησιν των δεδο¬ 
μένων της Υπηρεσίας. 

9. Γραφείον Προϋπολογισμού - Απολογισμού και Εσω¬ 
τερικού Ελέγχου: 

Παρέχει βοήθειαν εις τον Γενικόν Διευθυντήν κατά την 
πορείαν εκτελέσεως του Προπολογισμού και κατά την σύ¬ 
νταξιν του Απολογισμού, καθώς και εις την γενικήν επο- 
πτείαν της δραστηριότητας της Υπηρεσίας. 

10. Γραφείον Θεσσαλονίκης: 

Λειτουργεί ως αποκεντρωμένη υπηρεσία εν Θεσσαλο¬ 
νίκη με το σύνολον των αρμοδιοτήτων της Κεντρικής Υπη¬ 


ρεσίας υπό τον έλεγχον και την εποπτείαν του Γενικού 
Διευθυντού. 

Άρθρον 12 

1. Οι εν γένει πόροι της Εκκλησίας της Ελλάδος διατί¬ 
θενται δι’ αποφάσεως της Δ.Ι.Σ. προτάοειτης επί των Οι¬ 
κονομικών Σ.Ε., δια την κάλυψιν των εξόδων της Δ.Ι.Σ., 
τας αποδοχάς των υπηρετούντων εις την Δ.Ι.Σ. υπαλλήλων 
και τας Υπηρεσίας αυτής, δια το εν γένει πνευματικόν και 
ποιμαντικόν έργον της Εκκλησίας, δια την υποστήριξιν της 
Εκπαιδεύσεως, τας λόγιας προς ετέρας Εκκλησίας και ει 
τι έτερον ήθελε καθορίσει η Δ.Ι.Σ. δι’ αποφάσεών της. 

2. Πόροι από ρευστοποίησιν κεφαλαίων ή κεφλαιουχι- 
κών αγαθών επανεπενδϋονται υποχρεωτικώς. 

Άρθρον 13 

ΜΕΤΑΒΑΤΙΚΑΙ ΔΙΑΤΑΞΕΙΣ 

1. Ο παρών Κανονισμός τίθεται εις εφαρμογήν από της 
εγκρίσεως αυτού υπό της Δ.Ι.Σ. και της δημοσιεύεσεώς 
του εις το Περιοδικόν «ΕΚΚΛΗΣΙΑ» και εις την Εφημερίδα 
της Κυβερνήσεως, δυνάμει των διατάξεων του άρθρου 9 
περίπτ. 4 του Ν. 590/1977 και του Ν. 1811/1988. 

2. Μετά την υπό του άρθρου 8 παράγρ. 5 προβλεπομέ- 
νην προθεσμίαν και την συμπλήρωσίν του, εισάγεται προς 
κύρωσιν εις τη ν Ιερόν Σύνοδον της Ιεραρχίας, δυνάμε ι των 
άρθρων 4 παρ. ε', 10 παρ. 5 και 46 παρ. 2 του Νόμου 590/ 
1977. 

Άρθρο 14 

Από της Δημοσιεύσεως του παρόντος Κανονισμού εις 
την Εφημερίδα της Κυβερνήσεως καταργούνται οι υπ' 
αριθμ. 49/1990 και 52/1990 Κανονισμοί, ως και πάσα 
διάταξις αντικειμένη τω παρόντι Κανονισμώ γενική ή ει¬ 
δική, χωρίς να αναβιώνουν τα υπ’ αριθμ. 30, 31,32 και 33 
άρθρα του υπ’ αριθμ. 19/1980 Κανονισμού. 

Άρθρο 15 

ΚΑΛΥΨΙΣ ΔΑΠΑΝΗΣ 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Εκκλησίας της Ελλάδος, το ύψος της 
οποίας δεν δύνανται να προσδιορισθή. 

Αθήνα, 12 Ιουνίου 1997 

Ο Πρόεδρος 
ΐ Ο Αθηνών ΣΕΡΑΦΕΙΜ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 45/Α/31.3.1997 στο οποίο δημοσιεύθηκε το 
Π.Δ. 48/97 που αφορά την μεταφορά έδρας κοινότητας 
Καλουδίου της επαρχίας Τριχωνίδας του Ν. Αιτωλ/νίας γί¬ 
νεται η εξής διόρθωση: 

Στην 2η σειρά μετά το αποφασίζουμε αντί του εσφαλμέ¬ 
νου «του Νομού Ηλείας Αιτωλ/νίας» τίθεται το ορθό «του 
Νομού Αιτωλοακαρνανίας». 

(Από το Υπουργείο Εσωτ. Δημ. Δ/σης και Αποκ/σης). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






